JayJayThrowThrow/commonwealth-wiki-mix huggingface dataset:
जय जय महाराष्ट्र माझा

इवलेसे|महाराष्ट्र सरकारचे बोधचिन्ह
जय जय महाराष्ट्र माझा हे महाराष्ट्राचे अधिकृत राज्यगीत आहे. महाराष्ट्र राज्याचे गुणगान करणारे हे देशभक्तीपर गीत आहे. गाण्याचे मूळ बोल राजा बढे यांनी लिहिले असून संगीत श्रीनिवास खळे यांनी दिले होते. हे गीत लोकगायक कृष्णराव उर्फ शाहीर साबळे यांनी गायले होते. हे गाणे महाराष्ट्र सरकारच्या अधिकृत कार्यक्रमांत मोठ्या प्रमाणावर वापरले आणि वाजवले जाते. मूळ गीत तीन कडव्यांचे आहे. तर राज्यगीत दोन कडव्यांचे आहे.
राज्यगीत

जय जय महाराष्ट्र माझा, गर्जा महाराष्ट्र माझा

जय जय महाराष्ट्र माझा, गर्जा महाराष्ट्र माझा ॥धृ॥

भिती न आम्हा तुझी मुळीही गडगडणाऱ्या नभा

अस्मानाच्या सुलतानीला जबाब देती जिभा

सह्याद्रीचा सिंह गजर्तो शिव शंभू राजा

दरी दरीतून नाद गुंजला महाराष्ट्र माझा

जय जय महाराष्ट्र माझा, गर्जा महाराष्ट्र माझा ॥१॥

काळ्या छातीवरी कोरली, अभिमानाची लेणी

पोलादी मनगटे खेळती, खेळ जीव घेणी

दारीद्र्यांच्या उन्हात शिजला

निढळाच्या घामाने भिजला

देश गौरवासाठी झिजला

दिल्लीचे ही तख्त राखितो, महाराष्ट्र माझा

जय जय महाराष्ट्र माझा, गर्जा महाराष्ट्र माझा जय जय महाराष्ट्र माझा ॥२॥

गीत : राजा बढे
संगीत : श्रीनिवास खळे
स्वर : शाहीर साबळे
अल्ट=Shahir_Sable|thumb|शाहीर साबळे
संदर्भ

वर्ग:मराठी भाषा
वर्ग:महाराष्ट्र
वर्ग:गाणी
वर्ग:विशेष गाणी
वर्ग:महाराष्ट्र गीते
एप्रिल ११

ठळक घटना आणि घडामोडी

तेरावे शतक

* १२४१ - मोंगोल सरदार बाटु खान याने हंगेरीचा राजा बेला चौथा यास मोहीच्या लढाईत पराभूत केले.
एकोणिसावे शतक

* १८६८ - जपानमध्ये शोगन व्यवस्थेचा अंत.
* १८९९ - स्पेनने पोर्तोरिकोचा प्रांत अमेरिकेला दिला.
विसावे शतक

* १९१९ - इंटरनॅशनल लेबर ऑर्गनायझेशनची स्थापना झाली.
* १९३० - ऋषिकेश येथील राम झुला लोकांसाठी खुला करण्यात आला.
* १९३० - पंडित मोतीलाल नेहरु यांनी आनंदभवन आपले घर राष्ट्राला दिले.
* १९४५ - दुसरे महायुद्ध - अमेरिकेच्या सैन्याने बुखेनवाल्ड कॉॅंसेन्ट्रेशन कॅम्प मधून कैद्यांची मुक्तता केली.
* १९५१ - कोरियन युद्ध - अमेरिकेच्या राष्ट्राध्यक्ष हॅरी ट्रुमनने जनरल डग्लस मॅकआर्थरकडून सरसेनापतीपद काढून घेतले.
* १९५५ - चीनच्या नेता झू एनलै मारण्याच्या प्रयत्नात एर इंडियाच्या काश्मीर प्रिन्सेस विमानात स्फोट होउन विमान दक्षिण चीन समुद्रात कोसळले.
* १९५७ - सिंगापूर युनायटेड किंग्डमपासून स्वतंत्र झाले.
* १९६१ - बॉब डिलनने आपली गायकीची सुरुवात केली.
* १९६५ - अमेरिकेच्या मध्य भागात ५१ टोर्नेडोंचा उत्पात. २५६ ठार.
* १९६८ - अमेरिकेच्या राष्ट्राध्यक्ष लिन्डन बी. जॉन्सनने इ.स. १९६८ च्या नागरी हक्क कायद्यावर सही केली. या कायद्यानुसार घराच्या खरेदी, विक्री, ई. व्यवहारात वंशानुसार भेदभाव करणे कायदेबाह्य ठरले.
* १९७० - अपोलो १३चे प्रक्षेपण.
* १९७६ - ऍपल कंपनीचे ऍपल १ हा संगणक विकला जाण्यास सुरुवात झाली.
* १९७९ - युगांडाचा हुकुमशहा ईदी अमीन पदच्युत.
* १९८१ - दक्षिण लंडनच्या ब्रिक्स्टन भागात हिंसा. ६५ नागरिक व ३०० पोलीस जखमी.
* १९८६ - हॅलेचा धूमकेतू पृथ्वी पासून साडेसहा कोटी किलोमीटर अंतरावरून गेला.
* १९९९ - अग्नी-२ या क्षेपणास्त्राची यशस्वी चाचणी.
एकविसावे शतक

* २००२ - ट्युनिसीयात अल कायदाकडून बॉम्बहल्ला. २१ ठार.
* २००२ - व्हेनेझुएलाच्या राष्ट्राध्यक्ष ह्युगो चावेझविरुद्ध फसलेला उठाव सुरू.
जन्म

* १४६ - सेप्टिमियस सेव्हेरस, रोमन सम्राट.
* १३५७ - होआव पहिला, पोर्तुगालचा राजा.
* १७५५ - जेम्स पार्किन्सन, इंग्लिश डॉक्टर.
* १७७० - जॉर्ज कॅनिंग, युनायटेड किंग्डमचे पंतप्रधान.
* १८२७ - जोतीबा फुले, भारतीय विचारवंत, समाजसुधारक.
* १८६९ - कस्तुरबा गांधी, भारतीय स्वातंत्र्यसैनिक, महात्मा गांधींच्या पत्नी
* १८८७ - जेमिनी रॉय, भारतीय चित्रकार.
* १९०४ - के.एल्. सैगल, हिंदी भाषा पार्श्वगायक
* १९०६ - डॉ. सुमित्र मंगेश कत्रे, संस्कृत, प्राकृत, कोकणी या भाषांचे अभ्यासक.
* १९०८ मासारू इबुका, सोनी कंपनीचे सहसंस्थापक.
* १९३७ रामनाथन कृष्णन, भारतीय टेनिस खेळाडू.
* १९५१ रोहिणी हट्टंगडी, भारतीय अभिनेत्री.
* १९५३ - गाय व्हेरोफ्श्टाट, बेल्जियमचा पंतप्रधान.
* १९६३ - बिली बाउडेन, क्रिकेट पंच.
मृत्यू

* १०३४ - रोमानस तिसरा, बायझेन्टाईन सम्राट.
* १६१२ - इमॅन्युएल फान मेटरेन, फ्लेमिश इतिहासकार.
* १९२६ - ल्यूथर बरबँक, अमेरिकन वनस्पतिशास्त्रज्ञ आणि कृषितज्ज्ञ.
* १९६७ - डोनाल्ड सॅंगस्टर, जमैकाचा पंतप्रधान.
* १९७७ - फणीश्वर नाथ रेणू, भारतीय लेखक.
* २००० - कमल समर्थ ऊर्फ कमल रणदिवे, भारतीय कर्करोग संशोधक.
* २००३ - सेसिल हॉवर्ड ग्रीन, टेक्सास इन्स्ट्रूमेंट्सचे स्थापक.
* २००९ - विष्णू प्रभाकर, भारतीय साहित्यिक.
* २०१५ - हनुतसिंग राठोड, भारतीय सेनापती.
प्रतिवार्षिक पालन

* हुआन सांतामारिया दिन - कॉस्टा रिका.
* जागतिक पार्किन्सन दिवस
* भारतीय रेल्वे सप्ताह
बाह्य दुवे

----
एप्रिल ८ - एप्रिल ९ - एप्रिल १० - एप्रिल ११ - एप्रिल १२ - (एप्रिल महिना)


वर्ग:लाल दुवे असणारे लेख
इ.स. १२४१

ठळक घटना आणि घडामोडी

* एप्रिल ११ - मोंगोल सरदार बाटु खान याने हंगेरीचा राजा बेला चौथा यास मोहीच्या लढाईत पराभूत केले.
जन्म

मृत्यू

* ऑगस्ट २२ - पोप ग्रेगोरी नववा.
* सप्टेंबर २३ - स्नोरी स्टुर्लसन, आइसलॅंडचा इतिहासकार, कवी, राजकारणी.
* ओगदेई खान - मोंगोल सुलतान, चंगीझ खानचा मुलगा.

वर्ग:इ.स. १२४१
वर्ग:इ.स.च्या १२४० च्या दशकातील वर्षे
वर्ग:इ.स.च्या १३ व्या शतकातील वर्षे
वर्ग:इ.स.च्या २ ऱ्या सहस्रकातील वर्षे
तवांग जिल्हा

तवांग जिल्हा हा भारताच्या अरुणाचल प्रदेश राज्यातील एक जिल्हा आहे. हा प्रदेश पारंपरिकरीत्या तिबेटचा भाग आहे या समजुतीने चीन आणि तैवान या दोन्ही देशांनी हा प्रदेश आपला असल्याचा दावा केला आहे. भारताच्या ६४० जिल्ह्यांपैकी हा आठव्या क्रमांकाचा सर्वात कमी लोकसंख्या असलेला जिल्हा आहे.

तवांग जिल्ह्याचे प्रशासकीय केंद्र तवांग येथे आहे.
लोकजीवन

तवांग येथे सिर्फ संस्थेतर्फे सैनिकांसाठी प्राणवायू प्रकल्प उभारण्यात आला आहे.
संदर्भ

वर्ग:तवांग जिल्हा
वर्ग:अरुणाचल प्रदेशमधील जिल्हे
पासीघाट

पासीघाट हे भारताच्या अरुणाचल प्रदेश राज्यातील एक शहर आहे. हे शहर पूर्व सियांग जिल्ह्याचे प्रशासकीय केंद्र आहे. २०११ च्या जनगणनेनुसार येथील लोकसंख्या २४,६५६ आहे. पासीघाट हे पूर्व अरुणाचल प्रदेशातील सर्वात जुने शहर आहे. पासीघाट हा मैदानी प्रदेश असून सियांग ही नदी येथे ब्रम्हपुत्रेत विलीन होते. रिव्हर राफ्टिंग, बोटिंग, मासेमारी इत्यादींचा आनंद घेण्यासाठी पर्यटक या शहराला मोठ्या संख्येने भेट देतात.
जवळची पर्यटन स्थळे

पासीघाटपासून १६ किलोमीटरवर डेईंग इरिंग वन्यजीव अभयारण्य व लाली अभयारण्य आहे. लाली अभयारण्य हे भेकर व रानम्हशी यांसाठी प्रसिद्ध आहे. पासीघाटपासून १०० किलोमीटरवर सिआमॅंग पूल आहे. या पुलाच्या आसपासचा आणि पुलाच्या आधीचा आणि नंतरचा प्रदेश हा अतिशय निसर्गरम्य असा आहे. हा पूल पाहण्यासाठी मोठ्या प्रमाणावर पर्यटक येतात.
दळणवळण

गुवाहाटीहून दिब्रुगडला येऊन बोटीने पासीघाट येथे पोहोचता येते. इटानगर हा पासीघाटजवळचा विमानतळ असून, मार्कोक्सेलेंग हे जवळचे रेल्वे स्थानकआहे. इटानगर, लखीमपूर, सिलापठार येथून पासीघाट येथे येण्यासाठी बसेस, वाहने मिळतात. येथे येण्यासाठी अनेक हेलिकॉप्टर सेवाही उपलब्ध आहेत.
संदर्भ

वर्ग:अरुणाचल प्रदेशमधील शहरे
वर्ग:पूर्व सियांग जिल्हा
वर्ग:ईशान्य भारत
अलोंग

अलॉंग भारताच्या अरुणाचल प्रदेश राज्यातील एक शहर आहे.

हे शहर पश्चिम सियांग जिल्ह्याचे प्रशासकीय केंद्र आहे.
अरुणाचल प्रदेशातील पश्चिम सियांग जिल्ह्याचे मुख्यालय असलेले अलॉंग शहर आसाम राज्याच्या सीमेपासून जवळ आहे. वसले आहे. हिरवे शहर, आरोग्यदायी शहर म्हणूनही अलोंगची ओळख आहे. हे थंड हवेचे ठिकाण असून, उन्हाळ्यात येथे पर्यटकांची मोठी गर्दी असते.
हवामान

अलॉंग शहरातील हवामान वर्षभर संमिश्र स्वरूपाचे असते. हिवाळ्यात येथील तापमान ० डिग्री सेल्सीअसच्या जवळपास असते. तर उन्हाळ्यात जवळपास ३२ डिग्री पर्यंत जाते. या शहरात पाऊसही मोठ्या प्रमाणात पडतो. वर्षभरात जवळपास २४७६ मिलीमीटर पाऊस येथे पडतो.


वर्ग:अरुणाचल प्रदेशमधील शहरे
वर्ग:पश्चिम सियांग जिल्हा
दर्रांग जिल्हा

दर्रांग जिल्हा (आसामी: দৰং জিলা) हा भारताच्या आसाम राज्याच्या २७ जिल्ह्यांपैकी एक जिल्हा आहे. आसामच्या मध्य भागात भूतान देशाच्या सीमेजवळ वसलेल्या दर्रांग जिल्ह्याची लोकसंख्या २०११ साली ९.०८ लाख होती. ह्याचे प्रशासकीय केंद्र मंगलदाई येथे आहे.

मानस राष्ट्रीय उद्यान व ओरांग राष्ट्रीय उद्यान ह्या दोन राष्ट्रीय उद्यानांचे भाग दर्रांग जिल्ह्याच्या अखत्यारीत येतात.
बाह्य दुवे

*अधिकृत संकेतस्थळ


वर्ग:आसाममधील जिल्हे
सिलचर

सिलचर (आसामी: শিলচর) हे भारत देशाच्या आसाम राज्यातील कचर जिल्ह्याचे मुख्यालय आहे. सिलचर शहर आसामच्या दक्षिण भागात गुवाहाटीच्या ३४० किमी आग्नेयेस बराक नदीच्या काठावर वसले असून ते गुवाहाटीखलोखाल राज्यातील दुसऱ्या क्रमांकाच्या लोकसंख्येचे शहर आहे. २०११ साली येथील लोकसंख्या १.७२ लाख इतकी होती.

सिलचर आसामचे शैक्षणिक केंद्र मानले जाते. आसाम विद्यापीठ व राष्ट्रीय प्रौद्योगिकी संस्थान, सिलचर ह्या येथील दोन प्रमुख उच्च शिक्षणसंस्था आहेत. सिलचर (लोकसभा मतदारसंघ) हा सिलचरमधील लोकसभा मतदारसंघ आहे.

भारताच्या स्वातंत्र्याच्या ६८ वर्षांनंतर अखेर सिलचर शहर भारतीय रेल्वेच्या ब्रॉडगेज रेल्वेमार्गावर आणण्यात आले. सिलचर रेल्वे स्थानक उत्तर पूर्व सीमा रेल्वेच्या लुमडिंग विभागाच्या अखत्यारीत येते. कांचनगंगा एक्सप्रेस सिलचरला कोलकाता शहरासोबत तर पूर्वोत्तर संपर्क क्रांती एक्सप्रेस सिलचरला नवी दिल्लीसोबत जोडते. सिलचर विमानतळ सिलचर शहरापासून २६ किमी अंतरावर स्थित असून येथून इम्फाळ, गुवाहाटी व कोलकाता ह्या शहरांसाठी थेट विमान प्रवासीसेवा उपलब्ध आहे.
बाह्य दुवे

* अधिकृत संकेतस्थळ


वर्ग:आसाममधील शहरे
वर्ग:काछाड जिल्हा
दिब्रुगढ

दिब्रुगढ भारताच्या आसाम राज्यातील एक शहर आहे. हे शहर दिब्रुगढ जिल्ह्याचे प्रशासकीय केंद्र आहे.
हवामान

दिब्रुगढमध्ये उन्हाळ्यात मोठ्या प्रमाणात पाउस पडतो.
वाहतूक

दिब्रुगढ विमानतळ या शहरास विमानसेवा पुरवतो. दिब्रुगढ रेल्वे स्थानक भारतातील सगळ्या मोठ्या शहरांशी रेल्वेने जोडलेले आहे. दिब्रुगढ राजधानी एक्सप्रेस ही येथून दिल्लीपर्यंत धावणारी अतिजलद सेवा आहे तर दिब्रुगढ–कन्याकुमारी विवेक एक्सप्रेस हे गाडी भारतीय उपखंडातील सर्वाधिक अंतर धावणारी गाडी दिब्रुगढला भारताच्या दक्षिण टोकाशी जोडते.
संदर्भ आणि नोंदी

वर्ग:आसाममधील शहरे
वर्ग:दिब्रुगढ जिल्हा
धेमाजी

धेमाजी हे भारताच्या आसाम राज्यातील एक शहर आहे. ते धेमाजी जिल्ह्याचे प्रशासकीय केंद्र आहे. धेमाजी गाव ब्रम्हपुत्रा नदीच्या उत्तरेकडे वसलेले आहे. १४ ऑक्टोबर १९८९ साली धेमाजी हा स्वतंत्र जिल्हा निर्माण झाला. २०११ सालच्या जनगणनेनुसार धेमाजी या गावाची लोकसंख्या १२८१६ एवढी आहे. या लोकसंख्येतील पुरुष लोकसंख्या ५१% असून महिला लोकसंख्या ४९% आहे. गावाची साक्षरता ९२% आहे. पुरुष साक्षरता ९४% असून महिला साक्षरता ८९% आहे.
भौगोलिक स्थान

धेमाजी या गावाचे अक्षांश २७.४८ उत्तर आणि रेखांश ९४.५८ पूर्व असून हे गाव समुद्रसपाटीपासून ९१ मिटरवर (२९८ फूट) उंचीवर वसलेले आहे. या गावाच्या पूर्वेकडे अरुणाचल प्रदेश असून या गावच्या पश्चिमेकडे लखीमपूर हा जिल्हा आहे.
इतिहास

धेमाजी जिल्ह्याच्या ठिकाणी १२ व्या शतकात अहोम राजानी त्यांची राजधानी वसविली. अजूनही त्या काळातील घुगुआ डोल, मा मणिपुरी ठाण अशा वास्तूंचे अवशेष येथे पाहायला मिळतात. या राजांनी ह्या भागात सतत पुराचे पाणी येत राहिल्याने येथून राजधानी हलवली. यानंतर येथे ४०० वर्षे चुतीया घराण्याची राजवट होती. तसेच या भागाला १९६२ चेभारत चीन युद्ध, २००४ मधले उल्फा दहशतवाद्यांनी केलेले बॉम्बस्फोट अशा घटनांचे संदर्भ आहेत.
समाजजीवन

या भागात मिसिंग, सोनोवाल कचारी, देओरी, लालुंग या जमातीचे लोक मूळ रहिवासी आहेत. त्यामुळे येथील संस्कृतीत विविधता आहे. तीच विविधता उत्सव, रूढी, कपडा, राहणे, खाणे आणि भाषेत दिसून येते. येथील स्त्रिया अतिशय कुशल विणकर आहेत. स्त्रियांचे नैसर्गिक रंगाचे ज्ञान अतिशय चांगले असून कपडे विणण्यासाठी त्या स्वतः शेतात कापूस पिकवून त्याचा धागा काढून कपडे विणतात. बालपणापासून येथे मुलीना कपडा विणण्याचे शिक्षण मिळते. येथील मुख्य सण बिहू असून तो तीन प्रकाराने तीन वेगळ्या वेळी सादर होतो.
दळणवळण

धेमाजी या गावातून राष्ट्रीय महामार्ग जात असल्याने येथे रस्त्यावरील अनेक वाहतूक सेवा उपलब्ध आहेत. येथून जवळचे रेल्वेस्थानक हे धेमाजी रेल्वे स्थानक आहे. येथून रेल्वे ही गुवाहाटी आणि मुरकॉंग सिलेक ही दोन ठिकाणे जोडते. धेमाजी या गावापासुनाचे जवळचे विमानतळ हे ६६ किलोमीटरवर लखीमपुरच्या जवळ लीलाबारी विमानतळ हे आहे. धेमाजी आणि दिब्रुगड ही दोन गावे ‘बोगीबील ब्रिज’ या नावाच्या एका पुलाने जोडलेली आहेत. या पुलावरून रेल्वे तसेच रस्त्यावरूनही वाह्तुक होते.
बोगीबील ब्रिज

धेमाजी हे ठिकाण आता अधिक प्रसिद्धीस आले ते येथे उभारल्या गेलेल्या देशातील सर्वाधिक लांबीच्या-४.६ किमी लांबीच्या रेल्वे पुलामुळे. हा पूल धेमाजी आणि दिब्रुगड ही दोन गावे जोडतो. हा पूल बोगीबील हा येथे उभारला आहे. त्यावर तीन पदरी रस्ता बांधला गेला आहे. या पुलाचे बांधकाम २१ एप्रिल २००२ साली सुृ होऊन असून डिसेंबर २०१८ मध्ये पूर्ण झाले. त्याचे उद्घाटन २५ डिसेंबर २०१८ रोजी झाले. या ठिकाणी पर्यटक हिवाळ्यात मोठ्या संख्येने गर्दी करतात.

इवलेसे|बोगीबील ब्रिज
शिक्षण

धेमाजी या गावात अनेक शाळा व महाविद्यालये आहेत. त्यांपैकी काही म्हणजे केंद्रीय विद्यालय, धेमाजी कॉलेजेस, जवाहर नवोदय विद्यालय धेमाजी, इत्यादी आहेत. धेमाजी येथे विवेकानंद केंद्रालयाच्याही काही शाळा आहेत. धेमाजी या गावात सर्व माध्यमांचे शिक्षण मिळते.
संदर्भ

वर्ग:आसाममधील शहरे
वर्ग:धेमाजी जिल्हा
जोरहाट

जोरहाट (आसामी: যোৰহাট) हे भारत देशाच्या आसाम राज्यातील जोरहाट जिल्ह्याचे मुख्यालय आहे. जोरहाट शहर आसामच्या पूर्व भागात गुवाहाटीच्या ३०० किमी पूर्वेस ब्रह्मपुत्रा नदीच्या काठावर वसले असून ते पूर्व आसामधील एक महत्त्वाचे शहर मानले जाते. जोरहाट आहोम साम्राज्याचे अखेरचे राजधानीचे शहर होते. २०११ साली येथील लोकसंख्या १.२६ लाख इतकी होती.

येथून उत्तरेला ब्रह्मपुत्रा नदीमधील माजुली हे नदीपात्रात असलेले जगतील सर्वात मोठे बेट आहे.

जोरहाट टाउन रेल्वे स्थानक उत्तर पूर्व सीमा रेल्वेच्या तिनसुकिया विभागाच्या अखत्यारीत येते. जोरहाट विमानतळ जोरहाट शहरापासून ७ किमी अंतरावर स्थित असून येथून बंगळूर, गुवाहाटी व कोलकाता ह्या शहरांसाठी थेट विमान प्रवासीसेवा उपलब्ध आहे.

आसाम कृषी विद्यापीठाचे आवार जोरहाटमध्ये आहे.
बाह्य दुवे

वर्ग:आसाममधील शहरे
वर्ग:जोरहाट जिल्हा
वर्ग:जोरहाट
गुवाहाटी

गुवाहाटी (आसामी : গুৱাহাটী; मराठीत गोहत्ती - Gauhati; प्राचीन नाव - प्राग्‌ज्योतिषपूर) हे भारत देशाच्या आसाम राज्याच्या राजधानीचे शहर व ईशान्य भारतामधील सर्वाधिक लोकसंख्येचे महानगर आहे. गुवाहाटी शहर आसामच्या मध्य-पश्चिम भागात ब्रह्मपुत्रा नदीच्या दक्षिण काठावर वसले आहे. २०११ साली येथील लोकसंख्या ९.६ लाख इतकी होती. प्रगज्योतिषपुरा ह्या नावाने प्रचलित असलेले गुवाहाटी ऐतिहासिक कामरुप राजतंत्राची राजधानी होती. आजच्या घटकेला गुवाहाटीमध्ये अनेक जुनी हिंदू मंदिरे आहेत. गुवाहाटी आसामचे शैक्षणिक, सांस्कृतिक व राजकीय केंद्र असून दिसपूर ह्या गुवाहाटीच्या एक भागामध्ये आसाम राज्य सरकारचे कार्यालय व विधानसभा स्थित आहे. गुवाहाटी उच्च न्यायालय आसामसोबतच नागालॅंड, मिझोरम व अरुणाचल प्रदेश ह्या राज्यांसाठी देखील जबाबदार आहे.

इसवी सन १९८३मध्ये शहराचे गोहत्ती (Gauhati) हे परंपरागत नाव बदलून ते गुवाहाटी असे करण्यात आले. तरीसुद्धा गोहत्ती उच्च न्यायालय, गोहत्ती विद्यापीठ, गोहत्ती मेडिकल काॅलेज-हाॅस्पिटल, गोहत्ती काॅमर्स काॅलेज, गोहत्ती लोकसभा मतदारसंघ आदी नावांध्ये काहीही बदल झालेला नाही. (२०१९ सालीही)
इतिहास

अनेक शतकांचा इतिहास असलेल्या गोहत्तीचा उल्लेख पुराणामध्ये आढळतो. येथील कामाख्या मंदिर अनेक शतके जुने आहे. आहोम साम्राज्याचा भाग राहिलेल्या गुवाहाटीवर मुघलांची अनेकदा आक्रमणे झाली. १६७१ सालच्या सराईघाट लढाईला गोहत्तीच्या इतिहासात मानाचे स्थान आहे. स्वातंत्र्यापूर्वीच्या व नंतरच्या काळात गोहत्तीत व परिसरात फारशा उल्लेखनीय घटना घडल्या नसल्यामुळे शहराच्या इतिहासाची केवळ मर्यादित नोंद आढळते.
भूगोल

गुवाहाटी शहर ब्रह्मपुत्रा नदीच्या काठावर वसले असून नदी शहराचा अविभाज्य भाग मानली जाते. सराईघाट पूल हा गुवाहाटी भागातील ब्रह्मपुत्रा ओलांडणारा एकमेव पूल आहे. मेघालय राज्याची राजधानी शिलाँग गुवाहाटीहून केवळ ८० किमी अंतरावर आहे.
शिक्षण

गुवाहाटीच्या उत्तर भागात असलेली 'गोहत्ती आयआयटी' भारतीय प्रौद्योगिकी संस्थान गुवाहाटी ही भारतामधील सर्वोत्तम तांत्रिकी संस्थांपैकी एक आहे. ह्याच बरोबर कॉटन कॉलेज, गोहत्ती विद्यापीठ (गुवाहाटी नाही!!), आसाम विज्ञान व तांत्रिकी विद्यापीठ इत्यादी अनेक महत्त्वाच्या शैक्षणिक संस्था गुवाहाटीमध्ये आहेत.
खेळ

नेहरू स्टेडियम हे गुवाहाटीमधील प्रमुख स्टेडियम असून येथे क्रिकेट व फुटबॉल ह्या खेळांचे आंतरराष्ट्रीय सामने खेळवले जातात. येथील इंदिरा गांधी ॲथलेटिक स्टेडियम २००७ राष्ट्रीय कीरिडा स्पर्धांसाठी बांधले गेले व आजच्या घडीला प्रामुख्याने फुटबॉलसाठी वापरले जाते. २०१७ फिफा अंडर-१७ विश्वचषक स्पर्धेसाठी निवडल्या गेलेल्या ६ यजमान शहरांपैकी गुवाहाटी एक होते. येथे अनेक साखळी व बाद फेरीचे सामने खेळवले गेले. इंडियन सुपर लीग स्पर्धेत खेळणारा नॉर्थईस्ट युनायटेड एफ.सी. हा फुटबॉल क्लब गुवाहाटीमध्ये आहे.
वाहतूक

गोहत्ती विमानतळ (बदलेले नाव - लोकप्रिय गोपीनाथ बोरदोलोई आंतरराष्ट्रीय विमानतळ) हा ईशान्य भारतातील सर्वाधिक वाहतुकीचा विमानतळ असून देशांतर्गत सेवेसोबत येथून बँकॉक व भूतानसाठी देखील थेट प्रवासी विमाने उपलब्ध आहेत. गुवाहाटी रेल्वे स्थानक उत्तर पूर्व सीमा रेल्वे क्षेत्राचे मुख्यालय असून ते देशातील सर्वात वर्दळीच्या स्थानकांपैकी एक आहे.
बाह्य दुवे

*अधिकृत संकेतस्थळ



वर्ग:आसाममधील शहरे
वर्ग:कामरूप जिल्हा
वर्ग:ईशान्य भारत
तिनसुकिया

तिनसुकिया भारताच्या आसाम राज्यातील एक शहर आहे. २०११ च्या जनगणनेनुसार येथील लोकसंख्या ९९,४४८ होती. हे शहर तिनसुकिया जिल्ह्याचे प्रशासकीय केंद्र आहे. आसामच्या भाषेत तिनिसुकिया म्हणजे तीन कोपरे होय. त्या भागात असणाऱ्या त्रिकोणी तळ्यावरून त्या गावाला तिनिसुकिया नाव पडले असे तेथील जाणकार सांगतात. तिनिसुकियाचा बराचसा भाग हा बंगाली आहे. तिनिसुकिया हे पूर्व आसाम मधील एक महत्त्वाचे शहर समजले जाते. तेथे गावाबाहेर दूरवर पसरलेले चहाचे मळे पहायला मिळतात.
दळणवळण व सुविधा

राज्यातील व इतर राज्यातील भागांशी रस्ते व लोहमार्गाने थेट संपर्क आहे. तिनिसुकिया व न्यू तिनिसुकिया अशी दोन रेल्वे स्थानके या शहरात आहेत. दिल्लीशी रेल्वेमार्गाने थेट वाहतूक सोय आहे. अरुणाचल प्रदेशातीलाही काही भागांशी दळणवळणाची सुविधा आहे. येथे राष्ट्रीय महामार्गांचे जाळे सर्वत्र पसरलेले आहे. तिनिसुकिया शहरातील वातावरण, हवामान हे मानवानुकूल आहे. तेथे शाळा-महाविद्यालये यांच्या चांगल्या सोयी आहेत. अन्न सहज व माफक किमतीत मिळते. पाणीपुरवठा, वीजपुरवठा यांसारख्या इतर सोयीसुविधाही आहेत.
संदर्भ

वर्ग:आसाममधील शहरे
वर्ग:तिनसुकिया जिल्हा

hi:तिनसुकिया जिला
अलमोडा

इवलेसे|अलमोड़ा शहर
अलमोडा भारताच्या उत्तराखंड राज्यातील एक शहर आहे. हे शहर अलमोडा जिल्ह्याचे प्रशासकीय केंद्र आहे. हे समुद्रसपाटीपासून १,६३८ मीटर उंच आहे. अल्मोडा जिल्ह्याची लोकसंख्या ३५,५१३ आहे. कुमाऊं प्रदेशातील अल्मोडा हे एक सुंदर शहर आहे ज्यात हिमालयातील सुंदर विहंगम दृश्य आहे. हे जगभरातील पर्यटकांना त्याच्या नैसर्गिक सौंदर्याच्या मोहक भव्यतेकडे आकर्षित करते. अल्मोडा आपल्या सांस्कृतिक विविधतेसाठी आणि हिल स्टेशनला वेढण्यासाठी प्रसिद्ध आहे.

कश्यप टेकडीवर अल्मोडा ५ किलोमीटर लांब ओलांडून पसरलेला आहे. जुन्या ओक वृक्षांनी वेढलेले, शहरामध्ये दैवी नैसर्गिक आभा आहे जी कोणालाही आकर्षित करण्यासाठी पुरेसे आहे. अल्मोडा शहर बळकट हिमालय पर्वतरांगांनी वेढलेले आहे, आणि त्यांच्या शिखरावर माथा असून, बनारी देवी, कासार देवी आणि नंदा देवी यांना अर्पण केलेली पवित्र मंदिरे आहेत.
वाहतूक

दिल्ली, लखनौ, चंदीगड यासारख्या उत्तर भारतातील प्रमुख शहरांसह अल्मोडा योग्य मार्गाने जोडला गेला आहे. दिल्ली ते अल्मोडा हे अंतर ३६५ किलोमीटर आहे. उधम सिंग नगर जिल्ह्यातील पंतनगर विमानतळ म्हणजे अल्मोडा सर्वात जवळचे विमानतळ. पंतनगर विमानतळ अल्मोडापासून ११५ किलोमीटर अंतरावर आहे.
हे सुद्धा पहा

* अल्मोडा (लोकसभा मतदारसंघ)
बाह्य दुवे

* पर्यटन माहिती

वर्ग:उत्तराखंडमधील शहरे
वर्ग:अलमोडा जिल्हा
पिथोरागढ जिल्हा

पिथोरागढ जिल्हा हा उत्तराखंडच्या १३ जिल्ह्यांपैकी एक जिल्हा आहे. पिथोरागढ जिल्हा उत्तराखंडच्या पूर्व भागात हिमालय पर्वतरांगेमध्ये स्थित असून त्याच्या पूर्वेस नेपाळ तर उत्तरेस चीनचा तिबेट प्रदेश आहेत. महाकाली नदीचा उगम पिथोरागढ जिल्ह्यातच होतो व ती भारत-नेपाळ सीमा ठरवण्यासाठी वापरली जाते. कालापाणी प्रदेश व लिपुलेख हा हिमालयामधील घाट पिथोरागढ जिल्ह्यामध्येच आहेत. नेपाळ व चीन ह्या दोन्ही देशांच्या सीमा असल्यामुळे पिथोरागढ भारतासाठी एक महत्त्वाचा व संवेदनशील भूभाग आहे.

२०११ साली पिथोरागढ जिल्ह्याची लोकसंख्या सुमारे ४.८ लाख होती. कुमाऊँनी ही हिंदीची एक बोली ह्या भागात वापरली जाते. पिथोरागढ हे येथील एक प्रमुख शहर व जिल्ह्याचे मुख्यालय आहे.
बाह्य दुवे

*अधिकृत संकेतस्थळ


वर्ग:पिथोरागढ जिल्हा
वर्ग:उत्तराखंडमधील जिल्हे
डेहराडून

डेहराडून ही भारताच्या उत्तराखंड राज्याची राजधानी व राज्यातील सर्वात मोठे शहर आहे. डेहराडून शहर उत्तराखंडच्या पश्चिम भागात हिमालयाच्या पायथ्याशी असलेल्या डून खोऱ्यामध्ये वसले आहे. गंगा नदी डेहराडूनच्या पूर्वेकडून तर यमुना नदी पश्चिमेकडून वाहते. डेहराडून भारताची राजधानी दिल्लीच्या २३६ किमी उत्तरेस स्थित आहे. २०११ साली डेहराडूनची लोकसंख्या सुमारे ५.७८ लाख होती. आपल्या निसर्गसौंदर्यासाठी प्रसिद्ध असलेल्या डेहराडूनमध्ये अनेक नामांकित शैक्षणिक संस्था आहेत. नैनिताल, मसूरी इत्यादी पर्यटनस्थळे तसेच हरिद्वार, ऋषिकेश इत्यादी धार्मिक स्थाने येथून जवळच असल्यामुळे डेहराडून एक गजबजलेले शहर आहे.
वाहतूक

जॉली ग्रँट विमानतळ देहरादूनच्या २२ किमी आग्नेयेस स्थित असून येथे एर इंडिया, जेट एरवेझ व स्पाइसजेट ह्या कंपन्या मुंबई, दिल्ली, बंगळूर इत्यादी शहरांहून थेट प्रवासी विमानसेवा पुरवतात.

डेहराडून रेल्वे स्थानक भारतीय रेल्वेच्या उत्तर रेल्वे क्षेत्रामधील एक स्थानक असून येथे दररोज अनेक गाड्या थांबतात. राष्ट्रीय महामार्ग ७२ व राष्ट्रीय महामार्ग ७२ ए देहरादूनमधूनच जातात.
हे सुद्धा पहा

*तेहरी गढवाल लोकसभा मतदारसंघ
बाह्य दुवे

*पर्यटन माहिती


वर्ग:उत्तराखंडमधील शहरे
वर्ग:डेहराडून जिल्हा
वर्ग:डेहराडून
हरिद्वार

हरिद्वार हे भारताच्या उत्तराखंड राज्यातील एक शहर आहे.हरिद्वार जिल्ह्याचे मुख्य ठिकाण(मुख्यालय) आहे. हरिद्वार शहर उत्तराखंडच्या दक्षिण भागात गंगा नदीच्या काठावर वसले आहे व ते राजधानी देहरादूनच्या ५० किमी नैऋत्येस स्थित आहे. २०११ साली हरिद्वारची लोकसंख्या सुमारे २.२८ लाख होती.

हरिद्वार हे हिंदू धर्मामधील सर्वात पवित्र स्थानांपैकी एक मानले जाते. गंगा नदीचा हरिद्वार येथे भारतीय उपखंडामध्ये प्रवेश होतो. कुंभमेळा भरणाऱ्या ४ स्थानांपैकी हरिद्वार एक असून येथे दर १२ वर्षांनी हा मेळा भरतो. (नाशिक, अलाहाबाद व उज्जैन ही कुंभमेळ्याची इतर तीन स्थाने). तसेच अयोध्या, मथुरा, वाराणसी, कांचीपुरम, उज्जैन व द्वारका समवेत हरिद्वार सप्त पुरी ह्या सात पवित्र तीर्थक्षेत्रांपैकी एक मानले जाते. हिंदू पुराणानुसार हरिद्वारमध्ये गंगेत स्नान केल्याने सर्व पापे धुतली जातात व मोक्षप्राप्ती होते.
वाहतूक

हरिद्वार रेल्वे स्थानक भारतीय रेल्वेच्या उत्तर रेल्वे क्षेत्रामधील एक स्थानक दिल्ली-देहरादून ह्या प्रमुख मार्गावर स्थित असून येथे दररोज अनेक गाड्या थांबतात. राष्ट्रीय महामार्ग ५८ हरिद्वारमधून जातो.
हे सुद्धा पहा

*हरिद्वार (लोकसभा मतदारसंघ)
बाह्य दुवे

*पर्यटन माहिती

वर्ग:उत्तराखंडमधील शहरे
वर्ग:हरिद्वार जिल्हा
नैनिताल

नैनिताल भारताच्या उत्तराखंड राज्यातील एक शहर आहे. नैनिताल हे एक थंड हवेचे ठिकाण आहे व सुप्रसिद्ध पर्यटन स्थळ आहे. हे शहर नैनिताल जिल्ह्याचे प्रशासकीय केंद्र आहे. हे एक लोकप्रिय गिरिस्थान आहे. नैनिताल समुद्रसपाटीपासून २०८४ मीटर उंचीवर एका दरीत वसलेले आहे. नैनिताल हे नाव या गावातील प्रसिद्ध नैनी तलावावरून पडले आहे. नैनितालच्या सभोवती हिमालयीन पर्वतरांगेतील पर्वत आहेत. उत्तरेला नैना (२६१५ मीटर), पश्चिमेला देवपाठा (२४३८ मीटर), दक्षिणेला अयरपाठा (२२७८ मीटर) हे पर्वत आहेत. या पर्वतांच्या शिखरावरून हिमालयातील बर्फाच्छादित पर्वतांचे सुंदर दृश्य दिसते.
हवामान

नैनितालमधील हवामान वर्षभर सुखद आणि थंड असते. जुलैमध्ये येथे वर्षातील सर्वांत जास्त तापमान म्हणजे १६.४ अंश सेल्शियस ते २३.५ सेल्शियसच्या दरम्यान असते. सर्वांत कमी तापमान जानेवारी महिन्यात १.७ अंश सेल्शियस ते १०.७ अंश सेल्शियस असते.
लोकसंख्या

२०११ च्या जनगणनेनुसार येथील लोकसंख्या ४१,३७७ आहे. यात ५२.३% पुरुष आणि ४७.७% स्त्रिया आहेत.साक्षरतेचे प्रमाण ९२.९३% आहे. गावातील बहुसंख्य लोक कुमाऊ आहेत.
पुराणकथा

नैनी तलाव हा भारतातील ६४ शक्ती पीठांमधील एक आहे, असे मानण्यात येते. सतीचे (पार्वतीचे) जळलेले शरीर शंकर घेऊन जात असताना जिथे तिचा डोळा पडला तिथे नैनी ताल म्हणजे डोळ्याचा तलाव तयार झाला, अशी दंतकथा आहे. या तलावाच्या उत्तरेला नैना देवीचे मंदिर आहे.
इतिहास

ब्रिटिश राजवटीच्या काळात नैनिताल एक गिरीस्थान म्हणून उदयास आले. इथे इमारती बांधल्या जाऊ लागल्या. मैदानी प्रदेशातील उन्हाळ्यापासून सुटका करून घेण्यासाठी ब्रिटिश सैनिक, अधिकारी इथे वास्तव्य करत. नंतर ही संयुक्त प्रांताच्या गव्हर्नरची राजधानी बनली.
प्रसिद्ध पर्यटन स्थळे

* नैनिताल तलाव
* नैनी शिखर
* मॉल रस्ता
* टिफिन टॉप
* सातताल
* स्नोव्ह्यू पॉईंट
* नैना देवी मंदिर
* केव्ह गार्डन
* हनुमानगढी
* जी.बी.पंत प्राणिसंग्रहालय
चित्रदालन


File:Naina Devi Temple, Nainital.jpg|नैना देवी मंदिर
File:Nainital, Mall Road.jpg|नैनितालमधील मॉल रोड

संदर्भ

वर्ग:उत्तराखंडमधील शहरे
वर्ग:नैनिताल जिल्हा
वर्ग:उत्तराखंडमधील पर्यटनस्थळे
वर्ग:पर्यटन स्थळे
वर्ग:थंड हवेची ठिकाणे
पिथोरागढ

पिथोरागढ हे भारताच्या उत्तराखंड राज्याच्या पिथोरागढ ह्याच नावाच्या जिल्ह्याचे मुख्यालय आहे. पिथोरागढ उत्तराखंडच्या कुमाऊँ भागात हिमालय पर्वतरांगेत वसले असून ते ह्या भागामधील सर्वात मोठे नगर आहे. २०११ साली पिथोरागढची लोकसंख्या सुमारे ५६ हजार होती.

राष्ट्रीय महामार्ग ९ पिथोरागढला दिल्लीसोबत जोडतो. पिथोरागढ विमानतळ हा येथील एक छोटा विमानतळ असून येथून मोजकीच विमाने सुटतात. हल्द्वानी येथील काठगोदाम रेल्वे स्थानक येथील सर्वात जवळचे रेल्वे स्थानक आहे.
बाह्य दुवे

वर्ग:उत्तराखंडमधील शहरे
वर्ग:पिथोरागढ जिल्हा
रुद्रप्रयाग

रुद्रप्रयाग हे भारताच्या उत्तराखंड राज्यातील एक लहान शहर व रुद्रप्रयाग जिल्ह्याचे मुख्यालय आहे. उत्तराखंडमधील पंचप्रयागांपैकी एक असलेले रुद्रप्रयाग अलकनंदा व मंदाकिनी नद्यांच्या संगमावर वसले असून ते राजधानी डेहराडूनच्या १८० किमी पूर्वेस स्थित आहे.

राष्ट्रीय महामार्ग ५८ रुद्रप्रयागमधून जातो. रुद्र्प्रयागहून गौरीकुंड व केदारनाथकडे जाण्यासाठी राष्ट्रीय महामार्ग १०९ उपलब्ध आहे. २०१३ साली आलेल्या महापुरामध्ये रुद्रप्रयागचे प्रचंड नुकसान झाले.
बाह्य दुवे

*

वर्ग:उत्तराखंडमधील गावे
वर्ग:रुद्रप्रयाग जिल्हा